[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 5.6.2009

KOM(2009) 265 endelig

2006/0008 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslag til

EUROPA-PARLAMENTETS OG RÅDETS FORORDNING om ændring af forordning (EF) nr. 883/2004 om koordinering af de sociale sikringsordninger og fastlæggelse af indholdet i bilagene

OM ÆNDRING AF KOMMISSIONENS FORSLAG i henhold til EF-traktatens artikel 250, stk. 2

2006/0008 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslag til

EUROPA-PARLAMENTETS OG RÅDETS FORORDNING om ændring af forordning (EF) nr. 883/2004 om koordinering af de sociale sikringsordninger og fastlæggelse af indholdet i bilagene

1. INDLEDNING

Ifølge EF-traktatens artikel 251, stk. 2, tredje afsnit, litra c), skal Kommissionen afgive udtalelse om de ændringer, som Europa-Parlamentet foreslår ved andenbehandlingen. Kommissionen forelægger hermed sin udtalelse om Parlamentets fire ændringsforslag.

2. Baggrund

Forslag sendt til Europa-Parlamentet og Rådet: - om forslag (KOM(2006) 7 endelig – (2006/0008 (COD) - om forslag (KOM(2007) 376 endelig (2007/0129 (COD) | 24. januar 2006 3. juli 2007 |

Udtalelse afgivet af Det Europæiske Økonomiske og Sociale Udvalg: | 26. oktober 2006 |

Udtalelse afgivet under Europa-Parlamentets førstebehandling: | 9. juli 2008 |

Ændret forslag fremsendt (KOM(2008) 648 endelig) (2006/0008 COD): | 15. oktober 2008 |

Rådets fælles holdning vedtaget: | 17. december 2008 |

Vedtagelse af Kommissionens meddelelse: | 7. januar 2009 |

Udtalelse afgivet under Europa-Parlamentets andenbehandling: | 22. april 2009 |

3. formålet med forslaget

Den 29. april 2004 vedtog Europa-Parlamentet og Rådet forordning (EF) nr. 883/2004[1] om koordinering af de sociale sikringsordninger, som skal erstatte forordning (EØF) nr. 1408/71[2].

Forordning (EF) nr. 883/2004 indeholder en række bilag med bestemmelser, som vedrører de enkelte medlemsstater. Indholdet af nogle af disse bilag var ikke blevet fastlagt på tidspunktet for vedtagelsen af forordning (EF) nr. 883/2004. Forordningen fastlægger derfor, at indholdet af bilag II (bestemmelser i overenskomster, som er gældende) bilag X (særlige ikke-bidragspligtige kontantydelser) og bilag XI (særlige bestemmelser for anvendelsen af medlemsstaternes lovgivning) bør fastlægges, inden forordningen træder i kraft. Endvidere er det nødvendigt at tilpasse nogle af bilagene til forordning (EF) nr. 883/2004 for at tage højde for kravene fra de medlemsstater, der er blevet optaget i Den Europæiske Union siden forordningens vedtagelse, og for den seneste udvikling i andre medlemsstater.

Set i dette lys vedtog Kommissionen to forslag, henholdsvis den 24. januar 2006 og den 3. juli 2007.

- Forslag til Europa-Parlamentets og Rådets forordning om ændring af forordning (EF) nr. 883/2004 om koordinering af de sociale sikringsordninger og fastlæggelse af indholdet i bilag XI.

- Forslag til Europa-Parlamentets og Rådets forordning om ændring af bilagene til forordning (EF) nr. 883/2004 om koordinering af de sociale sikringsordninger.

Kommissionen forelagde sit ændrede forslag den 15. oktober 2008, hvori den godtog Europa-Parlamentets ændringsforslag om at samle de to oprindelige forslag i én tekst. Proceduren i forbindelse med forslag (2007/0129/COD) er blevet indstillet som et resultat af indarbejdelsen af dets indhold i proceduren i forbindelse med det første forslag (2006/0008/COD).

Forslaget til en forordning om fastsættelse af indholdet i bilag XI indeholder supplerende bestemmelser om særlige aspekter i de enkelte medlemsstaters lovgivning for at sikre, at forordning (EF) nr. 883/2004 anvendes uden problemer i de pågældende medlemsstater. I overensstemmelse med det generelle mål om forenkling indeholder forslaget færre indgange end det tilsvarende bilag VI i forordning (EØF) nr. 1408/71.

Bilag II og X til forordning (EF) nr. 883/2004 indeholder bestemmelser svarende til bestemmelserne i bilag III og II a til forordning (EØF) nr. 1408/71. Det er nødvendigt at supplere de andre bilag for at tage højde for de medlemsstater, der er blevet optaget i Den Europæiske Union siden vedtagelsen af forordning (EF) nr. 883/2004. Visse af disse bilag indeholder også bestemmelser, som svarer til bestemmelserne i forordning (EØF) nr. 1408/71. Bilag I, del 1 (forskud på underholdsbidrag), og bilag III og IV (særregler om sygehjælp) er dog nye.

4. Kommissionens udtalelse OM EUROPA-PARLAMENTETS ÆNDRINGSFORSLAG

4.1. Ændringsforslag, som Kommissionen godtager

Kommissionen godtager alle fire ændringsforslag vedtaget af Europa-Parlamentet.

De fire ændringsforslag vedrører bilag III, der indeholder en liste over de medlemsstater, som anvender "begrænsning af ret til naturalydelser for en grænsearbejders familiemedlemmer" i den kompetente medlemsstat. Teksten foreskriver en gennemgang af bilag III senest 5 år efter datoen for forordningens ikrafttrædelse. De tilsvarende fire ændringsforslag (betragtning 7 a (ny), artikel 1 - nr. 7, artikel 1 – nr. 8 og artikel 1 - nr. 9, litra b a (ny)) har alle til formål at afklare, at formålet med gennemgangen i princippet er at ophæve bilag III, medmindre der findes tvingende grunde til ikke at gøre det.

5. KONKLUSION

I henhold til EF-traktatens artikel 250, stk. 2, ændrer Kommissionen sit forslag som ovenfor angivet.

[1] EUT L 166 af 30.4.2004. Berigtiget i EUT L 200 af 7.6.2004, s. 1.

[2] Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet (EFT L 149 af 5.7.1971, s. 2).